<classify> WAZIRI wa Nchi, Ofi si ya Rais, Tawala za Mikoa na Serikali za mitaa Tamisemi, Suleiman Jaffo amezitaka taasisi za dini nchini kuwa mstari wa mbele kudumisha amani badala ya kuhusisha dini zao na siasa na kuvuruga nchi.Jaffo ameipongeza Taasisi ya Waislamu wa Ahmadiyya Tanzania kwa kuwa taasisi ya kidini isiyojihusisha na masuala ya siasa na imekuwa mstari wa mbele katika kuhubiri amani na kutoa misaada mbalimbali kwa jamii ya Watanzania.Akizungumza kwa niaba ya Makamu wa Rais , katika mkutano wa 49 wa mwaka wa jumuiya hiyo, Waziri Jaffo alisema taasisi za kidini zina nafasi kubwa katika kuhakikisha amani ya nchi inadumishwa kupitia imani ya kila mwanadamu.Mkutano mkuu wa Ahmadiyya hufanyika kila mwaka kuwakutanisha waumini na kutafakari pamoja njia bora ya kuleta na kudumisha upendo miongoni mwa jamii ya Watanzania.Mkutano wa mwaka huu umehudhuriwa na zaidi ya washiriki 5000 kutoka mikoa yote ya Tanzania bara na Zanzibar na mataifa mengine, kata ya Kitonga, wilaya ya Ilala, Dar es Salaam.Jumuiya ya Ahmadiyya imekuwa na kawaida ya kuandaa mkutano wa mwaka wenye lengo la kuwakusanya pamoja, waumini wao na kuliombea taifa juu ya amani na mshikamano.Serikali tunapoona taasisi za kidini kama Ahmadiyya zinaombea amani tunaunga mkono asilimia mia moja. Mmekusanyika hapa kwa lengo la kuonesha amani ni jambo la muhimu na kuiombea serikali ya Tanzania na dunia katika kudumisha amani, amesema Waziri Jaffo.Amesema serikali pia inaunga mkono jitihada za Ahmaddiya za uchimbaji wa visima kwa jamii. Waziri Jaffo ameiomba jamii hiyo kutokata tamaa ya kuhubiri amani kama nguzo muhimu ya kulijenga taifa lenye amani na upendo.Amesema kauli mbiu ya mkutano huo ni masuala ya teknolojia ya habari na mawasiliano na wanaamini jamii itatumia mitandao ya kijamii kwa ufasaha kulingana na mafundisho ya dini.Amir na Mbashir Mkuu wa jumuiya hiyo, shehe Tahir Mahmood Chaudhry alisema hawahusiani na siasa bali wanaunga mkono jitihada za serikali katika kufikia malengo yake.  <topic>: KITAIFA 